**Обавештење корисницима накнаде дела трошкова за становање**

Сходно одредбама члана 11. Правилника о употреби, условима и начину коришћења средстава за побољшање материјалног положаја корисника војне пензије без стана (,,Службени војни лист“, број 11/21 и 26/23; у даљем тексту: Правилник), корисник накнаде је дужан да Фонду одмах пријави сваку насталу промену која је од утицаја на стицање и коришћење или обим признатог права на накнаду, а најкасније у року од осам дана од дана настале промене.

Ако промена није било, **корисник накнаде је дужан да Фонду, до краја децембра сваке године** (за све време коришћења накнаде)**, достави изјаву, оверену код органа надлежног за оверу, да се нису промениле околности које утичу на стицање, коришћење и обим признатог права на накнаду дела трошкова за становање, .**

Уколико корисник накнаде не достави наведену изјаву из, односно не обавести Фонд о промени чињеница и околности које утичу на стицање, коришћење и обим признатог права на накнаду, Фонд ће донети налог о искључењу.

По достављању изјаве, Фонд ће донети налог о укључењу у исплату, а доспели месечни износи накнаде накнадно ће се исплатити за највише шест месеци уназад, рачунајући од дана достављања изјаве.

У вези са тим, потребно је да корисници накнаде, до краја децембра месеца ове године, доставе овом фонду изјаву, оверену код надлежног органа, о промењеним околностима ( признавање права на пензију члану породице, ), које су наступиле од доношења решења о признавању права или последњег решења о промени износа накнаде, или оверену изјаву да нису наступиле промењене околности, које утичу на стицање, коришћење и обим признатог права на накнаду.

Промењене околности које могу утицати на предметно право, односе се на корисника накнаде и чланове његовог породичног домаћинства и то:

* стицање/престанак права на пензију, или престанак исплате пензије у Републици Србији,
* престанак важења или измена одлуке/обавештења надлежног стамбеног органа (критеријума и сл.),
* стицање непокретности (куповина, наслеђе, поклон или др.),
* отуђење непокретности (продаја, поклон и др.),
* промена пребивалишта,
* заснивање/престанак радног односа,
* закључење/развод брака,
* нови чланови породице,
* престанак школовања деце до 26 година,
* и друго.